इस सुपरस्टार के पांव छूने गए फैन को बाउंसर ने दिया धक्का, तो भड़के एक्टर...देखें Video  
पवन कल्याण के पैर छूने आए फैन को बाउंसर ने दिया धक्का
बाउंसर की हरकत पर भड़के पवन कल्याण
पवन कल्याण का वीडियो हुआ वायरल
साउथ के दिग्गज एक्टर चिरंजीवी (Dr. Chairanjivi) की मोस्ट अवेटेड फिल्म 'सई रा नरसिम्हा रेड्डी' (Sye Raa Narasimha Reddy) 2 अक्टूबर को रिलीज होने के लिए तैयार है. हाल ही में फिल्म की रिलीज से पहले एक कार्यक्रम का आयोजन हुआ, जिसमें पवन कल्याण (Pawan Kalyan), 'बाहुबली' निर्माता एस एस राजामौली, चिरंजीवी जगपथी बाबू, सुरेंद्र रेड्डी और राम चरण जैसे साउथ के दिग्गज कलाकार शामिल थे. इस आयोजन की फोटो और वीडियो सोशल मीडिया पर छाए हुए हैं, लेकिन समारोह के दौरान हुई एक घटना ने सबका खूब ध्यान खींचा. आम लोगों के साथ ही इस घटना पर खुद साउथ के दिग्गज पवन कल्याण भी भड़क गए. 
THIS IS #PawanKalyan , Power star shouts on bouncers when they try to push a fan!!
His Love & caring on his fans will never end
Watch #SyeRaaPreReleaseEvent Live Here - https://t.co/pX2zGpoB0V#SyeRaaPreReleaseDay#SyeRaaPreReleaseByShreyas#MegaStarChiranjeevipic.twitter.com/NCrlicgbih

दरअसल, 'सई रा नरसिम्हा रेड्डी' (Sye Raa Narasimha Reddy) के प्री-रिलीज इवेंट के दौरान पवन कल्याण स्टेज से अपने फैंस को संबोधित कर रहे थे. उसी समय भीड़ में से निकलकर एक फैन पवन कल्याण (Pawan Kalyan) के पैर छूने आया. लेकिन फैन को पवन कल्याण के पास आता देख बाउंसर्स ने उसे पकड़ लिया और वहां से ले जाने लगे. बाउंसर्स के इस काम को देखकर खुद एक्टर पवन कल्याण भड़क गए और उन्होंने बाउंसर को खरी-खोटी भी सुनाई. पवन कल्याण का यह वीडियो खुद समारोह के ऑर्गनाइजर ने सोशल मीडिया पर शेयर किया है. इसे पोस्ट करते हुए ऑर्गनाइजर ने लिखा, "यह हैं पवन कल्याण, दमदार स्टार ने बाउंसर्स को डांटा, जब वह एक फैन को धक्का दे रहे थे. फैन के लिए पवन कल्याण का प्यार नहीं खत्म होगा."
बता दें कि 'सई रा नरसिम्हा रेड्डी' (Sye Raa Narasimha Reddy) पीरियड ड्रामा स्वतंत्रता सेनानी उयालवाड़ा नरसिम्हा रेड्डी के जीवन पर आधारित है. ब्रिटिश शासन के खिलाफ इस जंग को आजादी की पहली लड़ाई के रूप में जाना जाता है. फिल्म में अमिताभ बच्चन, डॉ चिरंजीवी, किच्चा सुदीप, विजय सेतुपति, जगपथी बाबू, रवि किशन, नयनतारा, तमन्ना और निहारिका जैसे उम्दा कलाकारों अहम भूमिका में दिखाई देंगे.